N'ouzon ket ar pezh a soñj deoc'h, met gouzout a ran e vo poanius ar miz a-zeu evidon, dre ma n'on ket evit gouzañv ar foutchbol. Hegasus a-walc'h e kavan e vefe lonket hanter amzer ar c'heleier gant disoc'hoù ar sport peurliesañ dija, ha mezhus e kavan e vefe embannet disoc'h ur c'hrogad a-raok  keleier ar bed, a-raok an dud, ar re a zo marvet, ar politikerezh, an armerzh, ar brezelioù, ar gwir keleier. N'eo ket ar mell-droad (perak an diaoul e vefe benel ? Gourel hollek eo an holl sportoù… Ar vell end-eeun ne lavaran ket, met ar sport ?) hepken, hañ, ne gavan ket gwelloc'h pa vez disoc'hoù Roland-Garros, pe an F1, pe forzh pe sport e gwirionez.